— Мяне не першы раз судзяць паводле гэтага артыкула, і ўсё было зразумела. Добра, што суддзя не цягнуў, усё прайшло досыць хутка. Было адчуванне, што пытанне палягала толькі ў памерах штрафу, мажліва, падчас перапынку адбывалася нейкае карэгаванне сумы. Я вельмі абураны тым, што судзяць за тое, што робіш культурніцкі матэрыял, цалкам бяскрыўдны, які рэкламуе і наш горад і нашую краіну. Буду абавязкова аспрэчваць рашэнне ў абласным судзе.